45.000 de elevi din România cu vârste cuprinse între 16 și 18 ani s-au vaccinat anti-COVID. Anunțul ministrului Educației.
Sorin Cîmpeanu a anunțat că zeci de mii de elevi cu vârste cuprinse între 16 ani și 18 ani s-au vaccinat împotriva COVID 19. Cu toate acestea, autoritățile nu se gândesc să organizeze o campanie de vaccinare în școli. Sunt vaccinați aproximativ 14.000 de elevi care au 17 ani și circa 21.000 de elevi care au împlinit 18 ani.
Ministrul Educației, Sorin Cîmpeanu, a anunțat că zeci de mii de elevi cu vârste cuprinse între 16 ani și 18 ani s-au vaccinat împotriva COVID 19. Totuși, în prezent, autoritățile nu se gândesc să organizeze o campanie de vaccinare în școli, a precizat demnitarul.Declarațiile au fost făcute joi, la finalul ședinței de Guvern. Ministrul Sorin Cîmpeanu a spus că în momentul de față sunt peste 10.000 de elevi în vârstă de 16 ani care s-au vaccinat anti-COVID.De asemenea, sunt vaccinați aproximativ 14.000 de elevi care au 17 ani și circa 21.000 de elevi care au împlinit 18 ani.Ministrul Educației a mai spus că în prezent nu se discută despre o campanie de vaccinare în școli."Pentru a avea o campanie de vaccinare în școli va trebuie să așteptăm să fie autorizat vaccinul pentru această categorie de vârstă sub 16 ani. Apoi, trebuie să fie autorizat de cei îndreptătiți în țară. Doar după vom avea o discuție", a precizat ministrul Sorin Cîmpeanu.Un vaccin pentru persoanele cu vârsta cuprinsă între 12 ani și 16 ani este în curs de autorizare.